Partidul Social-Democrat insistă că ordonanța pentru revizuirea sentințelor definitive date de completele de la Înalta Curte de Casație și Justiție trebuie dată, pentru că celor condamnați le-a fost încălcat „un drept fundamental”.

Foto: Inquam Foto/Octav Ganea

„Celor care încă susțin că Guvernul nu ar trebui să dea OUG pentru reinstituirea drepturilor fundamentale încălcate în procesele conduse de completele ilegale de la Înalta Curte le punem în vedere următorul fragment din Art. 47 din carta europeană a drepturilor fundamentale ale Uniunii Europene: Orice persoană are dreptul la un proces echitabil, public și într-un termen rezonabil, în fața unei instanțe judecătorești independente și imparțiale, constituită în prealabil prin lege.

Deci dacă acele complete de la Înalta Curte nu au fost constituite prin respectarea legii, cum confirmă Curtea Constituțională, vorbim de încălcarea unui drept fundamental. Ce facem în această situație? Mai ținem cont de drepturile fundamentale sau ne întoarcem la o Justiție de tip sovietic?”, transmite PSD, într-o postare pe pagina de Facebook.

Premierul Viorica Dăncilă a declarat, la sfârșitul lunii ianuarie, că este necesară adoptarea unei ordonanţe de urgenţă pentru contestarea în anulare a sentinţelor definitive date de completurile de 5 judecători ai Înaltei Curţi de Casaţie şi Justiţie în perioada 2014-2018 și că a discutat cu ministrul Justiţiei, Tudorel Toader despre această ordonanţă.

Citește și: Dăncilă, despre ordonanța privind completurile de la ICCJ: O șansă celor care „au fu... fost corupți...”



Judecător: 3 decizii CCR se opun ordonanţei de urgenţă pregătite de guvern

Tudorel Toader, asediat de eurodeputaţi: Ordonanţa pe care o pregătiţi pune în pericol coeziunea europeană